**ΠΡΟΣΚΛΗΣΗ ΠΡΟΣ ΤΟΥΣ ΠΟΛΙΤΙΣΤΙΚΟΥΣ ΚΑΙ ΑΘΛΗΤΙΚΟΥΣ ΣΥΛΛΟΓΟΥΣ ΓΙΑ ΥΠΟΒΟΛΗ ΑΙΤΗΣΕΩΝ ΕΠΙΧΟΡΗΓΗΣΗΣ ΓΙΑ ΤΟ ΕΤΟΣ 2024**

Ο Δήμος Δέλτα καλεί τους Πολιτιστικούς και Αθλητικούς Συλλόγους που έχουν την έδρα τους και δραστηριοποιούνται εντός του Δήμου να υποβάλουν αίτηση επιχορήγησης για το οικονομικό έτος 2024, έως και την **Παρασκευή 19 Ιουλίου 2024**.

Για την ετήσια εφάπαξ επιχορήγηση των Αθλητικών και Πολιτιστικών Συλλόγων θα πρέπει να υποβληθεί στο πρωτόκολλο του Δήμου, **σε σφραγισμένο φάκελο**, η σχετική αίτηση, υπογεγραμμένη από τον Πρόεδρο και το Γεν. Γραμματέα του Συλλόγου, η οποία θα συνοδεύεται από τα τα ακόλουθα δικαιολογητικά:

1. Αναλυτικός προϋπολογισμός των εκδηλώσεων για το έτος 2024 οι οποίες θα καλύπτονται από την επιχορήγηση του Δήμου Δέλτα. Απαιτείται η σχετική απόφαση έγκρισης του από το Διοικητικό Συμβούλιο του Συλλόγου. Οι προϋπολογισμοί θα πρέπει να είναι ισοσκελισμένοι δηλαδή το ποσό των εσόδων να είναι ίσο με αυτό των εξόδων.

2. Προϋπολογισμός της συνολικής οικονομικής δραστηριότητας του συλλόγου για το τρέχον έτος.(2024) (άρθρο 7 παρ.2 του ΒΔ 17.5/15.6.1959, άρθρο 41 του Ν.4129/2013).

1. Απολογισμός του προηγούμενου έτους (2023) της συνολικής οικονομικής δραστηριότητας του συλλόγου.
2. Ξεχωριστός απολογισμός της επιχορήγησης που έλαβε ο Σύλλογος από το Δήμο κατά το έτος 2024 και είναι μικρότερη του 100% των συνολικών χρηματικών ποσών που διαχειρίστηκε. (άρθρο 41 παρ.3 και 6 του Ν.4129/2013), ο οποίος θα συνοδεύεται από τα σχετικά παραστατικά δαπανών.

Σε περίπτωση που ο Σύλλογος δεν έλαβε επιχορήγηση για το έτος 2023, θα προσκομίζεται Υπεύθυνη Δήλωση του νόμιμου εκπροσώπου του Συλλόγου που θα δηλώνει ότι “Ο Αθλητικός / Πολιτιστικός Σύλλογος με την επωνυμία ………, δεν επιχορηγήθηκε από τον Δήμο Δέλτα κατά το έτος 2023.”

1. Το διαβιβαστικό με το αποδεικτικό ότι έχουν υποβληθεί και παραληφθεί από την Περιφερειακή Ενότητα Θεσσαλονίκης.
* Ο απολογισμός της συνολικής οικονομικής του δραστηριότητας κατά το προηγούμενο έτος
* Ο απολογισμός της επιχορήγησης που έλαβε το προηγούμενο έτος από φορείς της Γενικής Κυβέρνησης (Δήμο, Περιφέρεια, Υπουργείο κ.α.)
* Ο Προϋπολογισμός τρέχοντος έτους.

6. Το καταστατικό με πρόσφατη βεβαίωση του Γραμματέα του Πρωτοδικείου ότι έχει εγγραφεί (καταχωρηθεί) στο βιβλίο Σωματείων και τυχόν μεταβολές αυτού.

1. Το έντυπο της αναφοράς δαπανών του 2023 από το Μητρώο Επιχορηγούμενων Φορέων, για όσους συλλόγους και σωματεία έλαβαν ετήσιο ποσό συνολικών επιχορηγήσεων κατά το προηγούμενο έτος από φορείς της Γενικής Κυβέρνησης (Δήμο, Περιφέρεια, Υπουργεία κ.α.) πάνω από τρεις χιλιάδες (3.000) ευρώ. Η παράλειψη της δημοσίευσης των στοιχείων δαπανών, σύμφωνα με τις προβλέψεις του άρθρου 10Β Ν. 3861/2010 και της Απόφασης Διοικ.Μετ.&Η.Δ. ΔΗΔ/Φ.40/1057/14.01.2015 συνεπάγεται τον αποκλεισμό των υπόχρεων φορέων από παντός είδους επιχορήγηση ή χρηματοδότηση από φορείς της Γενικής κυβέρνησης στο μέλλον.
2. Οι αποφάσεις της Γενικής Συνέλευσης που αφορούν την έγκριση του Προϋπολογισμού δράσεων και του Γενικού Προϋπολογισμού του Συλλόγου (δικαιολογητικά 1 και 2).

9. Πρακτικό συγκρότησης του Διοικητικού Συμβουλίου σε Σώμα.

10. Αριθμός λογαριασμού Τράπεζας στο όνομα του Συλλόγου.

Η αίτηση θα διατίθεται ηλεκτρονικά μέσω της ιστοσελίδας **www.dimosdelta.gr** καθώς και από το Τμήμα Παιδείας, Πολιτισμού και Αθλητισμού, Ελ. Βενιζέλου 6Α - 57400 Σίνδος, τηλ. Επικοινωνίας 2313305919.